รมช.กลาโหมมั่นใจสถานการณ์ในพื้นที่ จชต.ต้องดีขึ้น หลังทุกฝ่ายร่วมมือแก้ปัญหา
พลเอกอุดมเดช สีตบุตร รัฐมนตรีช่วยว่าการกระทรวงกลาโหม/หัวหน้าคณะผู้แทนพิเศษของรัฐบาล ระบุปัญหาในพื้นที่จังหวัดชายแดนภาคใต้ ส่วนราชการ ประชาชน ได้ช่วยกันเป็นอย่างยิ่ง ที่จะทำให้สถานการณ์ดีขึ้นทุกๆ ทาง ส่วนของราชการที่จะต้องเป็นฝ่ายนำขับเคลื่อน ก็ได้รับความร่วมมือเป็นอย่างดี 

 มั่นใจว่าสถานการณ์พื้นที่จังหวัดชายแดนภาคใต้ ต้องดีขึ้นอย่างแน่นอน ขอให้พี่น้องประชาชน เชื่อมั่นว่าทางรัฐบาล นายกรัฐมนตรี รองนายกรัฐมนตรี ทุกฝ่ายทุกส่วน พยายามที่จะยกระดับทำให้ทุกอย่างดีขึ้น ส่วนปัญหาที่เกิดขึ้น ความไม่สงบ ต้องเสริมสร้างความเข้าใจ ต้องร่วมกันทำ ร่วมกันแก้ ก็จะต้องดีขึ้นให้ได้